Οι κατοχικές αρχές στη Μόρφου προχώρησαν το μεσημέρι της Κυριακής στη σύλληψη δύο Ελληνοκυπρίων γυναικών με την πρόφαση ότι φωτογράφιζαν σε απαγορευμένη περιοχή.

Σύμφωνα με τον Φιλελεύθερο της Κύπρου, πρόκειται για μία 52χρονη με τη 20χρονη κόρη της. Οι δυο τους λάμβαναν μέρος σε οργανωμένη εκδρομή, όταν στην επιστροφή –μέσω του οδοφράγματος Λιμνίτη– ζήτησαν να σταματήσουν στη Μόρφου ώστε να δουν το κατεχόμενο σπίτι τους.

Μόλις τις αντιλήφθηκαν οι «αρχές» του ψευδοκράτους, γύρω στις 13:00, τις σταμάτησαν και τις συνέλαβαν με την πρόφαση ότι φωτογραφίζουν απαγορευμένη περιοχή.

Μάνα και κόρη τέθηκαν υπό κράτηση και αύριο θα οδηγηθούν σε λεγόμενο δικαστήριο των κατεχομένων.

Για το περιστατικό έχει ενημερωθεί η Δικοινοτική Τεχνική Επιτροπή για την Εγκληματικότητα.